b"\n_START_ARTICLE_\nSender Pembrokeshire\n_START_SECTION_\nDescripci\xc3\xb3\n_START_PARAGRAPH_\nEl sender de Pembrokeshire es troba quasi en la seva totalitat dins del Parc Nacional de Pembrokeshire, l'\xc3\xbanic parc nacional coster de Gran Bretanya. Cobreix una \xc3\xa0mplia gamma de paisatges mar\xc3\xadtims, de penya-segats de pedra calc\xc3\xa0ria escarpada i empinats promontoris d'origen volc\xc3\xa0nic de pedra arenisca vermella, valls glacials inundats, estuaris i platges sinuoses. En total, el cam\xc3\xad passa per 58 platges i 14 ports._NEWLINE_En la mesura del possible, el tra\xc3\xa7at discorre a prop de la vora del penya-segat i de la costa, per\xc3\xb2 sempre \xc3\xa9s possible i en alguns trams la costa quasi no s'albira i el cami es pot desviar cap a zones industrials o militars. Aquestes desviacions, tot i aix\xc3\xb2, s\xc3\xb3n breus._NEWLINE_El cam\xc3\xad no \xc3\xa9s esgotador per\xc3\xb2 hi ha difer\xc3\xa8ncies de nivell constants durant tot el recorregut amb seccions estretes. En la seva totalitat, el sender representa un considerable repte f\xc3\xadsic. Els seus 11\xc2\xa0000\xc2\xa0m d'ascens i descens poden arribar a ser equivalents a una escalada a l'Everest. Hi ha dues cru\xc3\xaflles en baixamar, a Dale i Sandy Haven, que requereixen llargues marrades si no coincideix amb l'hora adequada._NEWLINE_Hi ha un gran nombre de pobles costaners durant tota la ruta com Tenby, St. Davids, Solva i Newport, i el caminants que facin trams llargs trobaran botigues i c\xc3\xa0mpings durant  tot el cam\xc3\xad. Tot i aix\xc3\xb2, pot ser necessari portar aliments i aigua durant un parell de dies en un o dos llocs. Tamb\xc3\xa9 hi ha una s\xc3\xa8rie de petits hotels i albergs pel cam\xc3\xad. Tamb\xc3\xa9 hi han cabanes de lloguer, molt sovint construides en estils tradicionals._NEWLINE_Per a la gran majoria dels caminants, la ruta de ronda passa per seccions m\xc3\xa9s curtes i el Parc Nacional de Pembrokeshire enumera al voltant de 130 caminades circulars curtes a  la seva web. L'acc\xc3\xa9s a la ruta costanera es pot realitzar en autob\xc3\xbas o en autom\xc3\xb2bil i existeixen diverses zones d'aparcaments. Per tota la costa hi ha diferents serveis d'autob\xc3\xbas, que funcionen sobre tota la longitud del trajecte. Algunes l\xc3\xadnies s\xc3\xb3n el Puffin Shuttle, el Coastal Cruiser, el Celtic Coaster, St David's Peninsula Shuttle Service, el Strumble Shuttle i el Poppit Rocket._NEWLINE_Des de la construcci\xc3\xb3 del pont de Cleddau a trav\xc3\xa9s de Milford Haven Waterway \xc3\xa9s possible caminar tot el recorregut de la ruta sense interrupci\xc3\xb3. El cam\xc3\xad, tot i aix\xc3\xb2, no \xc3\xa9s continu, ja que no es designa a trav\xc3\xa9s de zones urbanitzades en la part sud, com Milford Haven, Pembroke Dock, Tenby i Saundersfoot.\n_START_SECTION_\nGeologia\n_START_PARAGRAPH_\nTotes les roques subjacents a la superficie tenen m\xc3\xa9s de 300 milions d'anys per\xc3\xb2 la l\xc3\xadnia costanera, com es veu avui en dia, ha estat molt sotmesa als efectes de l'acci\xc3\xb3 del vent i mar\xc3\xadtima i, en alguns llocs, als esdeveniments que es varen produir durant l'Edat de Gel._NEWLINE_Les roques \xc3\xadgnies m\xc3\xa9s antigues i granits volc\xc3\xa0nics precambrians afloren a Ramsey i a l'extrem sud de la pen\xc3\xadnsula. Despr\xc3\xa9s del Cambri\xc3\xa0, la sedimentaci\xc3\xb3 va produir arenisca, visible a la costa nord de St. Brides Bay. Despr\xc3\xa9s de l'Ordovici\xc3\xa0 llots fins dominaren la costa nord de Pembrokeshire per\xc3\xb2 l'activitat volc\xc3\xa0nica ha complicat el conjunt. Despr\xc3\xa9s del siluri\xc3\xa0 es va formar la pedra calc\xc3\xa0ria i l'esquist, visible al sud de la pen\xc3\xadnsula de Marloes._NEWLINE_Els moviments posteriors de la Terra, l'erosi\xc3\xb3 pel gel i l'aigua i els canvis en el nivell del mar han afectat considerabement el que es pot contemplar en l'actualitat.\n_START_SECTION_\nCreaci\xc3\xb3 del sender\n_START_PARAGRAPH_\nArran de la creaci\xc3\xb3 del Parc nacional de la Costa de Pembrokeshire l'any 1952, el naturalista Welsh i l'autor Ronald Lockley van inspeccionar una ruta per la costa. Tot i que hi havia molts pobles i assentaments per tota la costa, la comunicaci\xc3\xb3 entre aquests es feia en gran part per vaixell i l'acc\xc3\xa9s a la regi\xc3\xb3 en general era deficient. L'informe de la  Countryside Commission el 1953 fou ben rebut i \xc3\xa0mpliament adoptat. Algunes seccions de la caminada van disposar de drets de via per\xc3\xb2 la majoria eren a mans privades, fet que exigia la negociaci\xc3\xb3. La majoria dels propietaris es trobaven a favor i molts es varen beneficiar de la construcci\xc3\xb3 de noves tanques. Fins i tot avui en dia, el cam\xc3\xad es desvia en llocs fora de la l\xc3\xadnia on els terratinents no estaven disposats a acceptar un nou tra\xc3\xa7at a trav\xc3\xa9s de les seves terres._NEWLINE_La finalitzaci\xc3\xb3 del sender va trigar 17 anys, incloent-hi la construcci\xc3\xb3 de m\xc3\xa9s de 100 ponts de vianants, 479 passos de tanques i el tall de milers d'esglaons en trams de fort pendent o relliscosos._NEWLINE_Quan s'obr\xc3\xad la ruta per Wynford Vaughan Thomas, el 16 de maig de 1970, la longitud de la ruta era de 290\xc2\xa0km per\xc3\xb2 amb els anys s'han produ\xc3\xaft una s\xc3\xa8rie de desviaments  que l'han allargat fins als 299\xc2\xa0km.\n_START_SECTION_\nHist\xc3\xb2ria de l'activitat humana\n_START_PARAGRAPH_\nLes restes de cromlecs del neol\xc3\xadtic i de cercles de barraques es poden veure en el cam\xc3\xad, igual que evid\xc3\xa8ncies d'assentaments de l'Edat de Bronze, moment en qu\xc3\xa8 la pen\xc3\xadnsula estava sent utilitzada com a una connexi\xc3\xb3 amb Irlanda. Colons de l'Edat de Ferro, probablement originaris de Fran\xc3\xa7a, s\xc3\xb3n els responsables d'una s\xc3\xa8rie de fortificacions costaneres en promontoris, visibles en l'actualitat. L'evid\xc3\xa8ncia d'activitat humana posterior, com els castells normands i els assentaments i esgl\xc3\xa9sies d'ermitans, tamb\xc3\xa9 es poden observar. Actualment quasi tota la terra circumdant es conrea, i la pesca segueix exercint un paper, tot i que menys prominent, als assentaments costaners.\n_START_SECTION_\nFlora i fauna\n_START_PARAGRAPH_\nDurant la primavera i principis de l'estiu la ruta mostra una gran varietat de flors silvestres costeres i hi ha una gran quantitat d'aus. Les col\xc3\xb2nies d'aus marines en els penya-segats i una gran varietat d'aus europees es recolzen en les illes costaneres deshabitades que actuen com a santuaris d'aquestes, tals com Skomer, Skokholm i l'illa Ramsey. Sovint es poden observar foques, marsopes i dofins nadant mar endins.\n_START_SECTION_\nRecorreguts brancals\n_START_PARAGRAPH_\nHi ha una s\xc3\xa8rie de senders m\xc3\xa9s curts molt a prop del sender de Pembrokeshire, que molt sovint porten als usuaris cap al seu interior. Aquests s\xc3\xb3n:\n_START_SECTION_\nCilgerran Gorge Circular Walk\n_START_PARAGRAPH_\nEs tracta d'un cam\xc3\xad de mig recorregut de 6,8\xc2\xa0km amb una duraci\xc3\xb3 de 3 hores. S'inicia a l'aparcament Dolbadau, Cilgerran i segueix el cam\xc3\xad de l'arbrat de Wildlife Centre tornant a trav\xc3\xa9s de camins ondulants amb difer\xc3\xa8ncies de nivell en l'empinada Cilgerran Gorge.\n_START_SECTION_\nBrunel Way Walk\n_START_PARAGRAPH_\nConsisteix en una pista de 14\xc2\xa0km amb vies asfaltades i pavimentades que dura al voltant de 4 hores. S'inicia a l'aparcament Brunel Quay, Neyland i finalitza al comtat de Hall, Haverfordwest. En el cam\xc3\xad es poden contemplar grans vistes de Milford Haven i el moll, llar d'un dels ports esportius m\xc3\xa9s grans de Gal\xc2\xb7les.\n_START_SECTION_\nLlys-y-fran Circular Walk\n_START_PARAGRAPH_\n\xc3\x89s un sender de mig recorregut de 10,5\xc2\xa0km, d'unes 3 hores de duraci\xc3\xb3 al llarg dels camins d'esquist i herba al voltant de Llys-y-fr\xc3\xa2n Reservoir i a trav\xc3\xa9s de Country Park."